Anitta Niemi ja Ville-Veikko Salminen vuonna 1972.
**Anitta Eliisa Niemi** (s. 22. lokakuuta 1951 Tampere) on suomalainen näyttelijä, joka tunnetaan erityisesti televisiosarjasta *Kotikatu*.

Opinnot ja ura
--------------

Niemi opiskeli Tampereen yliopiston ammattinäyttelijäkurssilla vuosina 1969–1973. Valmistuttuaan hän sai kiinnityksen Helsingin Kaupunginteatteriin.

Teatterin lisäksi Niemi on näytellyt elokuvissa ja televisiosarjoissa. Ensimmäisen televisioroolinsa hän teki vuonna 1971 elokuvassa *Mareena*, jossa hänellä oli pääosa. Niemi on esiintynyt myös elokuvissa *Viu-hah hah-taja* (1974), *Runoilija ja muusa* (1978) ja *Kaikenlaisia karkulaisia* (1981). Vuosina 1994–1997 hän näytteli Seija Viitalaa *Kovaa maata* -sarjassa.

Tunnetuimman roolityönsä Niemi teki televisiosarjassa *Kotikatu* (1995–2012), jossa hän esitti Karin Luotolaa seitsemäntoista vuotta.

Niemi jäi eläkkeelle vuonna 2014.

Aivoverenvuoto
--------------

Niemi sairastui vakavasti joulukuussa 2000, kun hän sai rajun aivoverenvuodon ollessaan Helsingin Kaupunginteatterin harjoituksissa. Niemelle tehtiin kaksi leikkausta, ja hän vietti sairaalassa puoli vuotta. Hänen sairauslomansa aikana *Kotikadun* Karinia näytteli tilapäisesti Virve Larimo. Niemi palasi töihin elokuussa 2001, mutta hänen arkensa oli raskasta vielä pitkään sen jälkeenkin. Niemi on sanonut kärsineensä muistiongelmista, väsymyksestä ja masennuksesta. Toipuminen aivoverenvuodosta vei kaikkiaan kahdeksan vuotta.

Yksityiselämä
-------------

Niemi on ollut aikoinaan naimisissa unkarilaisen Istvan Dechyn kanssa. Heidän esikoisensa syntyi 1982 ja tytär 1984.

Niemen avopuoliso 1970-luvulla oli näyttelijä Ville-Veikko Salminen.

Lähteet
-------

1. ↑  Seppälä, Riitta & Tainio, Ilona (toim.): *Suomen teatterit ja teatterintekijät 1993*, s. 310. Helsinki: Tammi, 1993. ISBN 951-31-0236-X.
2. 1 2  Anitta Niemi (Suomen kansallisfilmografian verkkojulkaisu Elonet.) Helsinki:  Kansallinen audiovisuaalinen instituutti. Viitattu 7.7.2017.
3. ↑  Talja, Milla: Kotikadun Anitta Niemen rinnassa sykkii intohimoinen sydän.  *Katso! Saippuaooppera*, 2000, nro 1, s. 14–16.
4. 1 2 3 4 5 6 7 8  Talvitie, Liisa: Anitta Niemen kuoppainen tie: "Onneksi ympärilläni oli suojelusenkeleitä" *Apu*.  24.6.2016. Viitattu 7.7.2017.
5. ↑  Mareena (1971) (Suomen kansallisfilmografian verkkojulkaisu Elonet.) Helsinki:  Kansallinen audiovisuaalinen instituutti. Viitattu 7.7.2017.
6. ↑  Kovaa maata (1994) (Suomen kansallisfilmografian verkkojulkaisu Elonet.) Helsinki:  Kansallinen audiovisuaalinen instituutti. Viitattu 7.7.2017.
7. ↑  Kovaa maata – päätösosa (1997) (Suomen kansallisfilmografian verkkojulkaisu Elonet.) Helsinki:  Kansallinen audiovisuaalinen instituutti. Viitattu 7.7.2017.
8. 1 2  Airola, Virve: Itsepäisyys on voimavara.  *AVH*, 2015, nro 3, s. 16–18.
9. ↑  Talja, Milla: Anitta Niemen pitkä matka Kotikadulla.  *Katso, Saippuaooppera*, 2002, nro 9, s. 8–11.

Aiheesta muualla
----------------

* Anitta Niemi Elonetissä.
* Anitta Niemi Internet Movie Databasessa. (englanniksi)
* Olipa kerran Kotikatu: näin menestysdraaman kaari kantoi

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
* Yle

 |

 |